open-index/open-wikipedia-markdown huggingface dataset:
అయ్యలరాజు నారాయణామాత్యుడు

**అయ్యలరాజు నారాయణామాత్యుడు**  తెలుగు కవి.

## జీవిత విశేషాలు
అతను కౌండిన్యస గోత్రానికి చెందిన సూరనార్యుడు, కొండమాంబ దంపతులకు జన్మించాడు. 

అతను  హంసవింశతి అను పేరున ఇరువది కథలు గల ఐదు అశ్వాసముల  పద్యకావ్యమును  రచించెను. హంసవింశతి గ్రంథము యందు *రెట్ట మతము*ను రచించిన కవుల గూర్చి పద్యములలొ పేర్కొన్నాడు. 1969 వ సంవత్సరంలో గల కవులను ఈ గ్రంథంలో నుదహరించినందున అతని కాలం ఆ కవుల తరువాత ఉండునని తెలియుచున్నది. చారిత్రిక ఆధారాల ప్రకారం ఈ కవి కాలము సుమారు 1700 వ సంవత్సర ప్రాంతం అయి ఉండవచ్చును.  అతని పద్యములలో తెలియజేసిన యయ్యలరాజ వంశమునకు చెందిన కవులలో పర్వతరాజును గొండయ్య, దిమ్మయ్య లను చేసిన గ్రంథములేవీ తెలియరాలేదు. 

ఇతని కవిత్వములో లక్షణ విరుద్ధములయిన ప్రయోగములు అనేకం కలవు కానీ  మొత్తము మీద గవిత్వము ప్రౌఢమయి రసవంత మయినదిగా నున్నది. ఈపుస్తకమునం దన్యదేశ్యము లనేకములు వాడబడియున్నవి. ఈత డాయా జాతులవారిని వర్ణించవలసివచ్చినప్పుడు మిక్కిలి కష్టపడి వారి వారి కుచితములయిన యుపకరణాదుల నామములన్నిటిని సంగ్రహించి వివరించియున్నాడు.

## మూలాలు

వర్గం:తెలుగు కవులు
ప్రపంచ జీవ ఇంధన దినోత్సవం

**ప్రపంచ జీవ ఇంధన దినోత్సవం** ప్రతి సంవత్సరం ఆగస్టు 10న ప్రపంచవ్యాప్తంగా నిర్వహించబడుతుంది. ఖనిజేతర ఇంధనాలను ప్రోత్సహించడంకోసం, జీవ ఇంధనాలపై ప్రజలకు అవగాహన కల్పించడంకోసం ఈ దినోత్సవం జరుపబడుతుంది.

## ప్రారంభం
మొదటి డీజిల్ ఇంజిన్ పనిచేయడానికి నాలుగు దశాబ్దాల ముందు అంటే 1853లోనే పాట్రిక్ డఫీ చేత, కూరగాయల నూనె ట్రాన్స్‌స్టెరిఫికేషన్ నిర్వహించబడింది. మోటారు వాహనాలను నడపడానికి డీజిల్‌ ఇంజిన్‌ను సృష్టించిన జర్మన్‌ శాస్త్రవేత్త సర్‌ రుడాల్ఫ్‌ జర్మనీలోని ఆగ్స్‌బర్గ్‌లో మొదటిసారిగా 1893, ఆగస్టు 10న వేరుసెనగ నూనెను ఇంధనంగా ఉపయోగించి 10 అడుగుల (3.05 మీ) ఐరన్ సిలిండరును పని చేయించాడు. దానికి గుర్తుగా ప్రతి సంవత్సరం ఆగస్టు 10న ప్రపంచ జీవ ఇంధన దినోత్సవాన్ని జరుపుతున్నారు.

## కార్యక్రమాలు
# భారతదేశంలో పెట్రోలియం, సహజ వాయువు మంత్రిత్వ శాఖ 2015 నుండి ఈ దినోత్సవాన్ని జరుపుకుంటుంది. 2020లో ఈ దినోత్సవంసందర్భంగా పెట్రోలియం, సహజ వాయువు మంత్రిత్వ శాఖ "ఆత్మనిర్భర్ భారత్ వైపు జీవ ఇంధనాలు" అనే అంశంతో వెబ్‌నార్ నిర్వహించింది. ఈథేనాల్, బయోడీజిల్, బయోగ్యాస్ ఈ మూడింటిని బాగా ఉపయోగించుకోగలిగితే ముడి చమురు, గ్యాస్ దిగుమతి చేసుకోవడం కూడా చాలావరకు తగ్గించవచ్చని సమావేశంలో వక్తలు అభిప్రాయపడ్డారు.

## మూలాలు

వర్గం:అంతర్జాతీయ దినములు
వర్గం:ఇంధనాలు
ఉయ్యూరు నగరపంచాయితీ

**ఉయ్యూరు నగర పంచాయతీ**, ఆంధ్రప్రదేశ్ రాష్ట్రం, కృష్ణాజిల్లాకు చెందినది.ఈ నగర పంచాయతీ మచిలీపట్నం లోక్‌సభ నియోజకవర్గం లోని, ఉయ్యూరు శాసనసభ నియోజకవర్గం పరిధికి చెందింది.

## చరిత్ర
**ఉయ్యూరు నగరపంచాయితీ**, ఆంధ్ర్రప్రదేశ్ రాష్ట్రం, కృష్ణా జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది.ఇది ఆంధ్రప్రదేశ్ రాజధాని అమరావతికి 50 కి.మీ దూరంలోనూ, జిల్లా ప్రధాన కేంద్రం 40 కి.మీ. దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం 46490, జనాభా ఉండగా అందులో పురుషులు 23312, మహిళలు 23,178 మంది ఉన్నారు.అక్షరాస్యత పురుష జనాభాలో 85.70%, ఉండగా స్త్రీ జనాభాలో 78.00% అక్షరాస్యులు ఉన్నారు.0 - 6 సంవత్సరాల వయస్సు గల పిల్లల జనాభా 4332 ఉన్నారు.ఈ పురపాలక సంఘంలో మొత్తం 15,683 గృహాలు ఉన్నాయి.
## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా జంపన్న పూర్ణచందర్రావు,  వైస్ చైర్మన్‌గా తుమ్మల శ్రీనివాస బాబు పనిచేస్తున్నారు.
## గ్రామంలోని దర్శనీయ ప్రదేశాలు/దేవాలయాలు
#శ్రీ జగదాంబ సమేత సోమేశ్వరాలయం:-ఈ ఆలయంలో స్వామివారి వార్షిక కళ్యాణోత్సవం, 2017, ఫిబ్రవరి-10వ తేదీ శుక్రవారం, మాఘశుద్ధ పౌర్ణమి సందర్భంగా వైభవంగా నిర్వహించారు. రాత్రికి స్వామివారి రథోత్సవం కన్నులపండువగా సాగినది. 
#శ్రీ విజయదుర్గాభవాని ఆలయం;- ఈ ఆలయం స్థానిక తోట్లవల్లూరు రహదారిపై ఉంది. 
#శ్రీ లక్ష్మీనాంచారమ్మ తల్లి ఆలయం:- ఈ ఆలయంలో అమ్మవారి వార్షిక తిరుణాళ్ళను, 2015, మార్చి-5వ తేదీ (ఫాల్గుణ పౌర్ణమి) గురు వారం నాడు ఘనంగా నిర్వహించారు. భక్తజనం ఉదయాన్నే ఆలయానికి తరలివచ్చారు. వివిధ ప్రాంతాలనుండి వచ్చిన భక్తులు, మొక్కులు తీర్చుకున్నారు. సాయంత్రం అమ్మవారి నూతన వస్త్రాలు, పసుపు, కుంకుమల ఊరేగింపు సాగినది. రాత్రి అగ్నిగుండ ప్రవేశ కార్యక్రమాన్ని నిర్వహించారు. శుక్రవారం అమ్మవారి ఊరేగింపు నిర్వహించారు. 
#శ్రీ సువర్చలా సమేత ఆంజనేయస్వామివారి ఆలయం:- ఈ ఆలయంలో ప్రతి సంవత్సరం, హనుమజ్జయంతి ఉత్సవాలు, ఐదురోజులపాటు వైభవంగా నిర్వహించెదరు. 
#శ్రీ అంకమ్మ తల్లి ఆలయం:- ఉయ్యూరులోని కాటూరు రహదారి సమీపంలో గల ఈ ఆలయంలో, జంపాన కుటుంబీకుల ఆధ్వర్యంలో అమ్మవారి జాతరను, ప్రతి సంవత్సరం, వైశాఖమాసంలో ఐదురోజులపాటు వైభవంగా నిర్వహించెదరు.

## ఇతర వివరాలు
ఈ పురపాలక సంఘంలో 15 రెవెన్యూ వార్డులు, 20 ఎన్నికల వార్డులు ఉన్నాయి.ఈ పురపాలక సంఘంలో 5 మురికివాడలు ఉండగా మురికివాడలో 13300 జనాభా ఉన్నారు. ఒక ప్రభుత్వ ఆసుపత్రి, 2 ఉన్నత పాఠశాలలు,12 ప్రాథమిక పాఠశాలలు,17 ప్రభుత్వ పాఠశాలలు,5 ఇ-సేవా కేంద్రాలు,2 కూరగాయల మార్కెట్లు ఉన్నాయి.

## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
వర్ష బొల్లమ్మ

**వర్ష బొల్లమ్మ** తెలుగు, తమిళ, మలయాళ చలనచిత్ర నటి. 2015లో తమిళంలో వచ్చిన *సతురన్* సినిమాలో తొలిసారిగా నటించిన వర్ష, 2019లో వచ్చిన చూసి చూడంగానే సినిమాతో తెలుగు సినిమారంగంలోకి అడుగుపెట్టింది.

## జీవిత విషయాలు
వర్ష 1995, జూలై 30న పొదిల్లి కోటేశ్వర్, శాంతి మొన్నమ్మ దంపతులకు కర్ణాటకలోని కొడగులో జన్మించింది. బెంగళూరులోని మౌంట్ కార్మెల్ కాలేజ్ ఆటోనోమౌస్ కళాశాలో మైక్రోబయాలజీ పూర్తిచేసింది.

## సినిమారంగం
చిన్నప్పట్నుంచే నటనపై ఆసక్తి ఉన్న వర్ష ప్రారంభంలో రాజా రాణిలోని నజ్రియా నజీమ్ డైలాగ్స్ డబ్స్మాష్ వీడియోలతో గుర్తింపు పొందింది. వర్ష కూడా నజ్రియా మాదిరిగా ఉంటుంది. వర్ష విజిల్ (2019) సినిమాలో ఫుట్‌బాల్ ప్లేయర్‌గా *చూసీ చూడంగానే* సినిమాలో డ్రమ్మర్‌ అండ్‌ మ్యూజిక్‌ డైరెక్టర్‌గా నటించింది. వర్ష ఆనంద్ దేవరకొండతో నటించిన మిడిల్ క్లాస్ మెలోడీస్ చిత్రం అమెజాన్ ప్రైమ్ లో విడుదలయింది.

## నటించిన చిత్రాలు

## అంతర్జాల ధారావాహిక

## మూలాలు

## ఇతర లంకెలు
*

వర్గం:1995 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:జీవిస్తున్న ప్రజలు
వర్గం:కర్ణాటక మహిళలు
తెలుగు వర్ణమాలలో అచ్చుల జాబితా

thumb|తెలుగు వర్ణమాలలో మొదటవ అక్షరం "అ"
స్వతంత్రమైన ఉచ్చారణ కలిగిన తెలుగు అక్షరాలను అచ్చులు అంటారు. ఈ పేజీ తెలుగు వర్ణమాలలోని అచ్చులను, ఉభయాక్షరాలను, వాటి లక్షణాలను జాబితా వేస్తుంది.

## జాబితా

## అచ్చుల చరిత్ర

## ఇవి కూడా చూడండి

* అచ్చులు
* హల్లులు
* తెలుగు అక్షరాలు

## మూలాలు
కోటి వేంకనార్యుడు

**కోటి వేంకనార్యుడు** 18వ శతాబ్దానికి చెందిన తెలుగు కవి.

## జీవిత విశేషాలు
ఇతడు "ఆంధ్రభాషార్ణవము" అనే అచ్చ తెలుగు నిఘంటువును పద్య రూపంలో రాసాడు. దీనితో సమానమైన అచ్చ తెలుగు  నిఘంటువు మరియొకటి లేదు. ఈకవి ఈపుస్తకమును శ్రీవిజయరఘునాథునిపుత్రు డైనరఘునాథరాజు ప్రేరణముచేత జేసి యాతని కంకితము చేసెను. ఈ రఘునాథరాజు రామనాథ సేతుపతి అయిన విజయరఘునాథరాజు కుమారుడని తోచుచున్నది. అట్లయిన పక్షమున రఘునాథరాజు 1734వ సంవత్సరము మొదలు 1747వ సంవత్సరమువఱకును రాజ్యము చేసినందున గవియు నాకాలమునం దుండియుండవలెను. కవి గద్యమునందు దనబిరుదావళి నీప్రకారముగా వ్రాసికొనియున్నాడు.

## ప్రచురణలు
ఇది తొలుత 1916లో మహామహోపాధ్యాయ శ్రీమాన్ పరవస్తు వేంకటరంగాచార్యులయ్యవారలం గారిచే ఆర్ష ముద్రశాలలో అచ్చయినది.వారి క్యాటిలాగ్ లో ఇది కోటి వేంకన కవి ప్రణీతము అని వ్రాసినారు. ఇది తెలుగు నిఘంటవులన్నింటొలోను గొప్పది. తెలుగునకు అమరకోశము వంటిది.అమరకోశము నందువలె కాండములు వర్గములు అన్నియుకలవు.దీనిలో క్రియావర్గము ఒకటి అధికము. అటుపై శ్రీవావిళ్ళ ప్రెస్ వారు 1931లో దీనిని ప్రచురించినారు. కానీ 1966 సంవత్సరమున ఏలూరు పట్టణమునందు వెంకట్రామన్ ఎండ్ కో అధ్యక్షులైన ఈసర వెంకట్రావు పంతులు గారిచే ముద్రించిన శిరోమణి శ్రీమాన్ చలమచర్ల రంగాచార్యుల (రీడర్, తెలుగుశాఖ ఉస్మానియా విశ్వవిద్యాలయము) వారిచే విరచితమైన ఆంధ్రశబ్దరత్నాకరము అనెడి అకారాది వర్ణక్రమబద్దమైన పెద్ద నిఘంటువులో అవతారిక 31వ పుటలో నుదురుపాటి వేంకటకవి దీనిని రచించినాడని తెలిపినారు. 18వ శతాబ్దంలో పుదుక్కోట సంస్థానమునందుండిన విద్వత్కవి ఈతడు అని తెలిపినారు. కానీ అటుపై వచ్చిన పెక్కు నిఘంటువుల ప్రచురణలలో కోటి వేంకనార్యుడే దీనిని రచించినాడని తెలుపినారు.

## మూలాలు

వర్గం:తెలుగు కవులు
వర్గం:నిఘంటుకారులు
ఐస్ క్రీమ్ (సినిమా)

**ఐస్ క్రీమ్** 2014, జూలై 12న విడుదలైన తెలుగు చలనచిత్రం. భీమవరం టాకీస్ పతాకంపై తుమ్మలపల్లి సత్యనారాయణ రామ్ గోపాల్ వర్మ దర్శకత్వం వహించిన ఈ చిత్రంలో నవదీప్, తేజస్వి మదివాడ జంటగా నటించగా, పద్యోతన్ సంగీతం అందించాడు. ఫ్లోకామ్ సిస్టమ్ టెక్నాలజీతో చిత్రీకరించిన మొట్టమొదటి భారతీయ చిత్రం ఇది. ఐస్ క్రీం తినడం పట్ల మక్కువతో, పీడకల జబ్బుతో బాధపడుతున్న పాత్ర నేపథ్యంలో ఈ చిత్రం ఉంటుంది. ఈ చిత్రం బాక్సాఫీస్ వద్ద విజయం సాధించింది.

## కథా నేపథ్యం
రేణు (తేజస్వి మదివాడ) ఒక ధనవంతురాలైన అమ్మాయి, ఆమె తన బంధువుల వివాహానికి వెళ్ళకుండా  ఒక పెద్ద బంగ్లాలో ఒంటరిగా నివసిస్తుంది.  తన ఇంటిలోకి దుండగులు వచ్చినట్టు రేణుకి విచిత్రమైన కలలు వస్తాయి.  భయపడిన రేణు సహాయం కోసం తన ప్రేమికుడు విశాల్ (నవదీప్) ని పిలుస్తుంది. విశాల్, రేణు ఆ బంగ్లాలో ఆనందంగా ఉంటుంటారు. విశాల్ కూడా రేణుని కొన్నిసార్లు భయపెడుతున్నట్లు నటిస్తాడు, కాని తరువాత ఇంట్లో ఎవరో ఉన్నట్టు అతను కూడా తెలుసుకుంటాడు. వారు పడుకున్న తరువాత ఆ దుండగులు బయటకువస్తారు. వారిద్దరికీ ఏం జరుగుతుందనేది మిగతా కథ.

## నటవర్గం
* నవదీప్ (విశాల్)
* తేజస్వి మదివాడ (రేణు)

## సాంకేతికవర్గం
* రచన, దర్శకత్వం: రామ్ గోపాల్ వర్మ
* నిర్మాత: తుమ్మలపల్లి సత్యనారాయణ
* సంగీతం: పద్యోతన్
* ఛాయాగ్రహణం: అంజి
* కూర్పు: ప్రతాప్ కుమార్ సంగ
* నిర్మాణ సంస్థ: భీమవరం టాకీస్

## వివరాలు
నటి తేజస్వి మదివాడ ఈ చిత్రానికి ప్రధాన నటిగా సంతకం చేసి, "రామ్ గోపాల్ వర్మతో పనిచేయాలన్న కల నిజమైందని, తను కెమెరా పరిమితులు లేకుండా నటించడానికి మీకు అవకాశాలు ఇస్తాడు" అని పేర్కొంది.

## సీక్వెల్
2014, జూలైలో ఈ చిత్రం విడుదలైన కొద్దిరోజుల తరువాత రామ్ గోపాల్ వర్మ ఐస్ క్రీమ్ 2 పేరుతో సీక్వెల్ చేయబోతున్నట్లు ప్రకటించాడు. మృధుల భాస్కర్ ఈ చిత్రానికి ప్రధాన పాత్రకి ఎంపికయింది. జె.డి.చక్రవర్తి మరో ప్రధాన పాత్ర పోషించడానికి సంతకం చేశాడు. సీక్వెల్ సినిమా బాక్సాఫీస్ వద్ద పరాజయం పొందింది.

## మూలాలు

## ఇతర లంకెలు
* 

వర్గం:2014 తెలుగు సినిమాలు
వర్గం:నవదీప్ నటించిన సినిమాలు
వర్గం:తెలుగు భయానక సినిమాలు
రైల్ నిలయం

**రైల్ నిలయం** తెలంగాణ రాష్ట్రం, సికింద్రాబాదులోని మారేడుపల్లి సమీపంలో ఉన్న భవనం. ఇది భారతీయ రైల్వేకు చెందిన దక్షిణ మధ్య రైల్వే జోన్ ప్రధాన కేంద్రంగా ఉన్న ఈ రైల్ నిలయాన్ని 1972 సం.లో నిర్మించారు.

ఈ భవనం ప్రాంగణంలో దక్షిణ మధ్య రైల్వే జోన్ జనరల్ మేనేజర్ కార్యాలయం, జోన్ వివిధ విభాగాల ఉన్నతాధికారులు, విభాగాధిపతుల కార్యాలయాలు ఉన్నాయి. దక్షిణ మధ్య రైల్వే విభాగంలో వివిధ రకాల కార్యకలాపాలకు సంబంధించిన అన్ని నిర్ణయాలు తీసుకునే విధాన సంస్థ ఈ రైల్ నిలయం. ఈ రైల్ నిలయానికి సూమారు 2.5 కి.మీ.ల దూరంలో రైల్వే సిగ్నలింగ్, టెలికమ్యూనికేషన్స్ లో శిక్షణ ఇచ్చే ఇండియన్ రైల్వే ఇన్స్టిట్యూట్ ఆఫ్ సిగ్నల్ ఇంజనీరింగ్ అండ్ టెలికమ్యూనికేషన్స్ (ఇరిసెట్) ఉంది.

## చరిత్ర
1968లో రైల్ నిలయం గ్రౌండ్ ఫ్లోర్ నుండి మూడవ అంతస్తు వరకు ప్రారంభించబడి, 1972లో ఈ భవనం నిర్మాణం పూర్తయింది. 1988, జూలైలో దక్షిణ మధ్య రైల్వేలో రైల్ నిలయంలో మొట్టమొదటి డిజిటల్ ఎలక్ట్రానిక్ ఎక్స్ఛేంజ్  ప్రారంభించబడింది. 2017లో ఈ భవనం భారత రైల్వే యొక్క మొట్టమొదటి ఎల్ఈడి-లైట్ జోనల్ ప్రధాన కార్యాలయ భవనంగా మారింది. 3,048 లైట్ల స్థానంలో అధిక సామర్థ్యం గల ఎల్‌ఈడీ లైట్లను ఏర్పాటుచేశారు. దాంతో 112.25 కిలోవాట్ల నుండి 65.8 కిలోవాట్లకు తగ్గించబడింది. కొత్త ఎల్ఇడి లైట్స్ ఏర్పాటుతో విద్యుత్ వాడకం 46.45 కిలోవాట్ల వరకు తగ్గింది. ఇంధన పరిరక్షణకు భారతీయ రైల్వే చేసిన ప్రయత్నాలలో ఇది ముఖ్యపాత్రని పోషిస్తుంది.

## ఇవికూడా చూడండి
* భారతీయ రైల్వే
* దక్షిణ మధ్య రైల్వే
* హైదరాబాదు ఎం.ఎం.టి.ఎస్
* హైదరాబాదు మెట్రో రైలు ప్రాజెక్టు

## మూలాలు

## ఇతర లంకెలు

* దక్షిణ మధ్య రైల్వే జోన్ అధికారిక వెబ్సైటు

వర్గం:భారతీయ రైల్వేలు సంస్థలు
వర్గం:దక్షిణ మధ్య రైల్వే జోన్
వర్గం:1972 స్థాపితాలు
వర్గం:హైదరాబాదు
మోహన్ (నటుడు)

**మోహన రావు**, (**మోహన్** లేదా **మైక్ మోహన్ గా సుపరిచితుడు)**   ఒక భారతీయ సినీ నటుడు, తమిళ సినిమాల్లో ప్రధానంగా నటించాడు. కొన్ని కన్నడ, తెలుగు, మలయాళ చిత్రాలలో కూడా నటించాడు. తన తొలి చిత్రం *[[కోకిల (సినిమా)|కోకిల]]*    లో నటించడం ద్వారా "కోకిల మోహన్" గా సుపరితుడైనాడు. మైక్రోఫోన్‌లను ఉపయోగించి గాయకులను పోషించే అనేక పాత్రలను పోషించినందున అతనికి  "మైక్ మోహన్" అని కూడా పిలుస్తారు. 1982లో, *పయనంగల్ ముదివతిలైలో చేసిన* కృషికి ఉత్తమ తమిళ నటుడిగా ఫిలింఫేర్ అవార్డును అందుకున్నాడు.  

## జీవిత విశేషాలు
మోహన్‌ను నాటక రంగం ద్వారా  ప్రపంచానికి పరిచయం చేసిన బి.వి.కరాంత్, అతన్ని రెస్టారెంట్‌లో గుర్తించాడు.  మోహన్ మొదటి దశ నాటకాన్ని ఢిల్లీ వంటి ప్రదేశాలలో వేసి,  విమర్శకుల ప్రసంశలు అందుకున్నాడు. మోహన్ 1977 లో తమిళ నటుడు కమల్ హాసన్‌తో కలిసి తన *[[ కోకిలా (1977 చిత్రం)|కోకిల]]* చిత్రంలో బాలు మహేంద్ర చేత కన్నడలో సినిమాకు పరిచయం అయ్యాడు. *కోకిల* విజయవంతమైంది. దీని ద్వారా మోహన్ వెలుగులోకి వచ్చాడు. 1980 లో *మూడూ పానీ* విడుదలైనప్పటి నుండి అతను తమిళ సినిమా పరిశ్రమలో అతిపెద్ద తారలలో ఒకడు అయ్యాడు. అతన్ని "సిల్వర్ జూబ్లీ స్టార్" అని పిలుస్తారు. రజనీకాంత్,  కమల్ హాసన్, కె. భాగ్యరాజ్   "తమిళ చలన చిత్ర పరిశ్రమకు చెందిన రాజేంద్ర కుమార్" లతో సమానమైన మార్కెట్ స్థాయి మోహన్ నటించిన దాదాపు అన్ని సినిమాలు అద్భుతంగా పరుగులు తీశాయి. 

కోకిల తరువాత మోహన్ *మథాలస* అనే మలయాళ చిత్రంలో నటించాడు. ఇంకా, మలయాళ చిత్రం విజయవంతం అయిన వెంటనే, మోహన్ *[[తూర్పు వెళ్ళే రైలు]]* అనే తెలుగు చిత్రానికి *సంతకం పెట్టాడు.*  ఇది తమిళ చిత్రం *కిజాక్కే పోగుమ్ రైల్* యొక్క రీమేక్. తెలుగు వెర్షన్‌కు బాపు దర్శకత్వం వహించారు. ఆ తర్వాత దర్శకుడు మహేంద్రన్ తమిళ చిత్రం *నెంజతై కిల్లాతేలో* మోహన్ పరిచయం అయ్యాడు. *నెంజతై కిల్లాతే* మోహన్ కెరీర్ యొక్క శిఖరానికి నాంది *పలికారు* . *కిలిన్జల్గల్*, *పయనగల్ ముదివతిలైకి* సిల్వర్ జూబ్లీ వచ్చింది. *పాయనంగల్ ముదివతిళ్ళై* (1982) ద్వారా మోహన్ ఒక ప్రధాన స్టార్ అయ్యాడు. నటి పూర్ణిమ భాగ్యరాజ్ చాలా మోహన్ చిత్రాలలో నటించిన మంచి జంట. ఈ జంట 7 కంటే ఎక్కువ చిత్రాలలో నటించారు.
## ఫిల్మోగ్రఫీ
మోహన్ నటించిన తెలుగు సినిమాల పాక్షిక జాబితా:

## పురస్కారాలు

* ఉత్తమ తమిళ నటుడిగా ఫిలింఫేర్ అవార్డు *[[ పాయనంగల్ ముదివతిలై|పయనంగల్ ముదివతిలై]]* - 1982

## మూలాలు

## బాహ్య లంకెలు
* 

వర్గం:1956 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:మలయాళ సినిమా నటులు
భూటాన్ - భారత దేశ సంబంధాలు

[thumb|262x262px| భారత ప్రధాని [నరేంద్ర మోదీ|నరేంద్ర మోడీ భూటాన్ ప్రధాని త్సేరింగ్ తోబ్గేతో సమావేశం అయిన దృశ్యం ]]
హిమాలయ రాజ్యమైన భూటాన్కీ, రిపబ్లిక్ ఆఫ్ ఇండియాకీ మధ్య **ద్వైపాక్షిక సంబంధాలు** సాంప్రదాయకంగా సన్నిహఙతంగా ఉంటాయి ఈ రెండు దేశాలూ ఒక ప్రత్యేకమైన సంబంధం కలిగి ఉన్నాయి,   ఆ ప్రత్యేక అనుబంధం ద్వారా భూటాన్‌ ఒక రక్షిత రాజ్యంగా ఉంటుంది, కానీ అది భారతదేశపు రక్షిత ప్రాంతం కాబోదు. భూటాన్ విదేశాంగ విధానం, రక్షణ, వాణిజ్యాలపై భారతదేశం ప్రభావశీలంగా ఉంది. 2012–13 ఆర్థిక సంవత్సరంలో, ఈ దేశానికి భారతదేశం ఇచ్చిన బడ్జెట్ మద్దతు 600 మిలియన్ అమెరికన్ డాలర్లు (సుమారు 3000 కోట్ల రూపాయలు). ఇది 2015-16లో 985 మిలియన్ అమెరికన్ డాలర్లకు (6160 కోట్ల రూపాయలకు) చేరుకుంది. ఇలా భారతదేశ విదేశీ సహాయానికి అతిపెద్ద లబ్ధిదారుగా భూటాన్ నిలిచింది. భూటాన్ ప్రధాన మంత్రి, షెరింగ్ టోబ్గే, 2013 ఆగస్టులో కొత్త ఢిల్లీ పర్యటన సందర్భంగా భూటాన్ కోసం భారతదేశం నుండి 5400 కోట్ల రూపాయల (ఒప్పందం కుదుర్చుకునే సమయంలో మారకపు రేట్ల ప్రకారం US $ 819 మిలియన్లు) అదనపు సహాయ ప్యాకేజీని అభ్యర్థించారు. ఈ మొత్తంలో ఐదవ వంతు (4500 కోట్ల రూపాయలు) భూటాన్  దేశపు 11వ పంచవర్ష ప్రణాళికకు కేటాయించబడింది. మునుపటి ప్రణాళిక కాలంలో పెండింగ్‌లో ఉన్న ప్రాజెక్టుల కోసం 400 కోట్ల రూపాయలు కేటాయించారు. భారతదేశపు "ఆర్థిక ఉద్దీపన ప్యాకేజీ" లో మిగిలిన 5 బిలియన్ రూపాయలు మందగమనంలో సాగుతున్న భూటాన్ ఆర్థిక వ్యవస్థ కోసం. భారతదేశం భూటాన్‌లో 1,416 మెగావాట్లు విద్యుత్ ఉత్పత్తి చేసే మూడు జల విద్యుత్ ప్రాజెక్టులు నిర్వహిస్తోంది, ఇవి కాక 2,129 మెగావాట్ల విద్యుదుత్పత్తి చేసే మరో 3 ప్రాజెక్టులు నిర్మాణంలో ఉన్నాయి. భూటాన్ మూడవ ప్రధాన మంత్రి లోటే థెరింగ్ నవంబర్ 2018లో తన మొదటి విదేశీ పర్యటనలో 12వ పంచవర్ష ప్రణాళిక కోసం సుమారు 45 బిలియన్ డాలర్ల (సుమారు 63.5 కోట్ల రూపాయల) సహాయ ప్యాకేజీని పొందారు. ఈ సమావేశంలో మంగ్దేచు హైడ్రోపవర్ ప్రాజెక్ట్ ప్లాంట్ సుంకం రేటు కూడా చర్చకు వచ్చింది, ఇక్కడ లోటే షెరింగ్ రేటును Nu.4.27 కు (Nu అంటే భూటానీస్ కరెన్సీ అన్‌గల్ట్రమ్) పెంచడానికి ప్రయత్నించారు, కాని ఇది భారత ప్రభుత్వ చర్చల ధర Nu.4.1 వైపు  ముగిసింది. తుదకు ప్లాంట్ కోసం సవరించిన సుంకం రేటు అప్పుడు Nu.4.12 వద్ద పరిష్కారమైంది. భూటాన్ ప్రభుత్వం వాణిజ్య సౌకర్యాలను, ఆర్థిక సంబంధాలను వృద్ధి చేయడానికి 4 బిలియన్లను అందుకుంది.  

## నేపథ్యం
భూటాన్ తన చరిత్రలో ఎక్కువ భాగం బయటి ప్రపంచం నుండి తన ఒంటరితనాన్ని కాపాడుకుంది, అంతర్జాతీయ సంస్థలకు దూరంగా ఉండి, కొద్దిపాటి ద్వైపాక్షిక సంబంధాలను కొనసాగించింది. 1910లో ఒక ఒప్పందంపై సంతకం చేసిన తరువాత భూటాన్ బ్రిటిష్ ఇండియాకు రక్షణాత్మక ప్రాంతంగా మారింది, ఇది బ్రిటిష్ వారు భూటాన్ విదేశీ వ్యవహారాలు, రక్షణ విషయాల్లో "మార్గనిర్దేశం" చేయడానికి వీలు కల్పించింది. 1947లో భారతదేశ స్వాతంత్ర్యాన్ని గుర్తించిన మొట్టమొదటి దేశాల్లో భూటాన్ ఒకటి, ఆ క్రమంలో ఇరు దేశాలు దగ్గరి సంబంధాలను పెంపొందించుకున్నాయి, 1950లో టిబెట్‌ను పీపుల్స్ రిపబ్లిక్ ఆఫ్ చైనా చేజిక్కించుకోవడమూ, భూటాన్, భారతదేశాలు రెండింటితో చైనా సరిహద్దు వివాదాలు కలిగివుండడం ద్వారా భూటాన్ ప్రాముఖ్యత పెరిగింది. నేపాల్, భూటాన్ రెండూ భారతదేశపు "హిమాలయ సరిహద్దు" భద్రతా విధానానికి కేంద్రంగా ఉన్నాయి. భారతదేశం 605 కిలోమీటర్ల సరిహద్దును పంచుకుంటుంది. భూటాన్‌కు భారతదేశం అతిపెద్ద వాణిజ్య భాగస్వామి, దాని ఎగుమతుల్లో 98 శాతం, దిగుమతుల్లో 90 శాతం వాటా భారతదేశానిదే. 
## మూలాలు
దిట్టకవి నారాయణకవి

**దిట్టకవి నారాయణకవి** తెలుగు కవి.

## జీవిత విశేషాలు
అతను ఆరువేల నియోగి బ్రాహ్మణుడు. కాశ్యప గోత్రానికి చెందిన పాపరాజకవి కుమారుడు. ఇతడు రంగరాయచరిత్రము అనే  ప్రబంధమును రాసి దానిని కృష్ణామండలములోని నర్సారావుపేట జమీందారు మల్రాజు రామారాయని కి అంకితం చేసాడు.  ఈ గ్రంధము 1790 వ సంవత్సర ప్రాంతముల యందు రచించినట్లు  తెలియవచ్చుచున్నది. ఈ పుస్తకము 1757 వ సంవత్సరమున బొబ్బిలికోటవద్ద శ్రీరావు రంగారాయఁడు గారికిని ఫ్రెంచిసేనానాయకుఁ డగు బుస్సీ గారితో నచ్చటి కేగిన పూసపాటి విజయరామరాజు గారికిని జరిగినయుద్దము భారతయుద్దమువలె వర్ణింపబడినది. బొబ్బిలికోటవద్ద జరిగిన యుద్దక్రమమును బొబ్బిలి సంస్థాన చరిత్రమును కథా సందర్భమున నిందు కొంత వివరించబడి ఉన్నది.

ఈ రంగారాయచరిత్రమును తొలిసారి వావిళ్ల రామస్వామి శాస్త్రులు అండ్ సన్స్, మద్రాసు వారు 1885 లో ముద్రించారు. దీని మూడవ కూర్పు 1914 ముద్రించబడి ప్రస్తుతం అందుబాటులోనున్నది.

## మూలాలు

వర్గం:తెలుగు కవులు
దిట్టకవి

**దిట్టకవి** తెలుగువారిలో కొందరి ఇంటిపేరు.

* దిట్టకవి నారాయణకవి
* దిట్టకవి రామచంద్రకవి
* దిట్టకవి శ్రీనివాసాచార్యులు
మడకశిర నగరపంచాయితీ

**మడకశిర నగర పంచాయతీ**, ఆంధ్రప్రదేశ్ రాష్ట్రం, అనంతపురంజిల్లాకు చెందింది.ఈ నగర పంచాయతీ హిందూపురం లోక్‌సభ నియోజకవర్గం లోని, మడకశిర శాసనసభ నియోజకవర్గం పరిధికి చెందింది.

## చరిత్ర
**[[మడకశిర]] నగరపంచాయితీ**, ఆంధ్ర్రప్రదేశ్ రాష్ట్రం, అనంతపురం జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది.ఇది ఆంధ్రప్రదేశ్ రాజధాని అమరావతికి 467 కి.మీ దూరంలోనూ, జిల్లా ప్రధాన కేంద్రం 130 కి.మీ. దూరంలో ఉంది.

## జనాభా గణాంకాలు
2001 భారత జనాభా లెక్కల ప్రకారం 20205 ఉన్న పట్టణ జనాభా 2011 లో 21695 కు పెరిగింది. గత దశాబ్దంలో 7.37% పెరిగింది. లింగ నిష్పత్తి 1000 మంది పురుషులకు 981 స్త్రీలు ఉన్నారు. అక్షరాస్యత రేటు 71.38% ఉండగా పురుష జనాభాలో 79.07%, స్త్రీ జనాభాలో 63.53% అక్షరాస్యులు ఉన్నారు.
## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా పి. ప్రకాష్,  వైస్ చైర్మన్‌గా బి.ఒబాన్న పనిచేస్తున్నారు.

## ఇతర వివరాలు
ఈ పురపాలక సంఘంలో 20 రెవెన్యూ వార్డులు, 20 ఎన్నికల వార్డులు ఉన్నాయి.ఈ పురపాలక సంఘంలో 35 మురికివాడలు ఉన్నాయి. ఒక ప్రభుత్వ ఆసుపత్రి, 2 ఉన్నత పాఠశాలలు,15 ప్రాథమిక పాఠశాలలు,21 ప్రభుత్వ పాఠశాలలు,1 కూరగాయల మార్కెట్ ఉన్నాయి.
## మూలాలు


## వెలుపలి లంకెలు

వర్గం:స్థానిక స్వపరిపాలన సంస్థలు
గోపీనాథము వేంకటకవి

**గోపీనాథము వేంకటకవి** (1820-1892) ఒక తెలుగు కవి. ఇతడు రచించిన గోపీనాథ రామాయణము ప్రసిద్ధమైనది.

## జీవిత విశేషాలు
ఈకవి వైదికబ్రాహ్మణుడు; నెల్లూరిమండలములోని కావలి తాలూకాలోని లక్ష్మీపుర గ్రామవాసి. ఇతడు శ్రీ వేంకటగిరి సంస్థానమునందు ఆస్థాన కవీశ్వరుడుగా నుండి ప్రసిద్ధి కెక్కినవాడు. ఆ కాలపు కవులలో నితడు బహుమహాగ్రంథములను రచియించిన వాడు. భాస్కర రామాయణాదులు వాల్మీకి విరచిత మూలగ్రంథానుసారముగా నుండలేదని మూలగ్రంథములో నున్నదానికంటె ఎక్కువకాని తక్కువకాని లేకుండునట్లు సరిగా వాల్మీకి రామాయణము అంతయు ఇతడు పద్యకావ్యముగా జేసెను., నితడు బ్రహ్మకైవర్త పురాణములోని కృష్ణజన్మఖండము నెనిమిదాశ్వాసముల పద్యకావ్యముగాను, మాఘకవి కృత మయిన శిశుపాలవధను నాలుగాశ్వాసముల పద్యకావ్యముగాను, శ్రీ భగవద్గీత ను తెలుగులో రచియించి మెప్పించి వేంకటగిరి సంస్థానాధీశ్వరులచే నొక అగ్రహారమును పొందెను. ఇతని కవిత్వము మొత్తముమీద సలక్షణమై అతికఠినమై హృద్యముగా నుండును.

## మూలాలు

వర్గం:తెలుగు కవులు
వర్గం:19వ శతాబ్దపు వ్యక్తులు
వర్గం:1820 జననాలు
వర్గం:1892 మరణాలు
వర్గం:వెంకటగిరి సంస్థాన ఆస్థాన కవులు
ఎస్. పి. బాలసుబ్రహ్మణ్యం అందుకున్న పురస్కారాలు

## పౌర పురస్కారాలు

## ఇతర పురస్కారాలు

## జాతీయ చలనచిత్ర పురస్కారాలు

## మూలాలు

వర్గం:పురస్కారాలు
వర్గం:పద్మ పురస్కారాలు
వర్గం:పద్మశ్రీ పురస్కార గ్రహీతలు
కనిగిరి పురపాలకసంఘం

**కనిగిరి పురపాలకసంఘం**, ఆంధ్రప్రదేశ్ రాష్ట్రం, ప్రకాశంజిల్లాకు చెందింది.ఈ నగర పంచాయతీ ఒంగోలు లోక్‌సభ నియోజకవర్గం లోని, కనిగిరి శాసనసభ నియోజకవర్గం పరిధికి చెందింది.

## చరిత్ర
**కనిగిరి పురపాలకసంఘం**, ఆంధ్ర్రప్రదేశ్ రాష్ట్రం, ప్రకాశం జిల్లాకు చెందిన పట్టణ స్థానిక సంస్థలకు చెందిన ఒక నగర పంచాయితీ.ఇది నగర పంచాయితీగా 2011 లో ఏర్పడింది.ఇది ఆంధ్రప్రదేశ్ రాజధాని అమరావతికి 208 కి.మీ దూరంలోనూ, జిల్లా ప్రధాన కేంద్రం 85 కి.మీ. దూరంలో ఉంది. కనిగిరిని పూర్వం కనకగిరి (బంగారుకొండ) అని పిలిచేవారు. దీని పూర్తిపేరు కనకగిరి విజయ మార్తాండ దుర్గం. కవి, రాజు నన్నెచోడుడు ఉదయగిరిని పరిపాలించిన కాలంలో కనిగిరి సామంత రాజ్యంగా ఉండేది. కనిగిరిని మనుమసిద్ధిపై యుద్ధం చేసిన కాటమరాజు పరిపాలించాడని ప్రతీతి. కనిగిరి కొండపై కొన్ని చారిత్రక కట్టడాలున్నాయి. వాటిలో కనిగిరి కోట, బావులు, దుర్గం ముఖ్యమైనవి. కనిగిరి కొండపై రెండు జీర్ణావస్థలో ఉన్న దేవాలయాలు ఉన్నాయి. కొండపై ఒక చదరపు మైలు వైశాల్యం కలిగిన చదును నేల ఉంది. పూర్వం కొండపై ఒక పట్టణం ఉండేదని స్థానికుల కథనం

## జనాభా గణాంకాలు
2001 భారత జనాభా లెక్కల ప్రకారం 35368 ఉన్న పట్టణ జనాభా 2011 లో 44775 కు పెరిగింది. గత దశాబ్దంలో 79%% పెరిగింది. లింగ నిష్పత్తి 1000 మంది పురుషులకు 934 స్త్రీలు ఉన్నారు. అక్షరాస్యత రేటు 77.55% ఉండగా పురుష జనాభాలో 38.42% స్త్రీ జనాభాలో 39.13% అక్షరాస్యులు ఉన్నారు.

## ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా షేక్ గఫుర్, వైస్ చైర్మన్‌గా పులి శాంతి పనిచేస్తున్నారు.

## దర్శనీయ ప్రదేశాలు/దేవాలయాలు
* కనిగిరి కొండ
*శ్రీ అయ్యప్ప స్వామివారి ఆలయం. కనిగిరి

## ఇతర వివరాలు
కనిగిరి పురపాలకసంఘం పరిధిలో 11 రెవెన్యూ వార్డులు, 20 ఎన్నికల వార్డులు ఉన్నాయి.మురికివాడల జనాభా 7644 ఉన్నారు.ఒక ప్రభుత్వ ఆసుపత్రి, 4 ఉన్నత పాఠశాలలు,5 ప్రభుత్వ పాఠశాలలు,1 కూరగాయల మార్కెట్ ఉన్నాయి. ఈ నగర పంచాయతీలో 10465 గృహాలు ఉన్నాయి.

## మూలాలు


## వెలుపలి లంకెలు

వర్గం:స్థానిక స్వపరిపాలన సంస్థలు
ఐస్ క్రీమ్ 2

**ఐస్ క్రీమ్ 2** 2014, నవంబరు 21న విడుదలైన తెలుగు చలనచిత్రం. భీమవరం టాకీస్ పతాకంపై తుమ్మలపల్లి సత్యనారాయణ రామ్ గోపాల్ వర్మ దర్శకత్వం వహించిన ఈ చిత్రంలో నవీన, జె. డి. చక్రవర్తి జంటగా నటించగా, సత్య కశ్యప్ సంగీతం అందించాడు. ఐస్ క్రీమ్ సినిమాకి సీక్వెల్ గా వచ్చిన ఈ చిత్రానికి మిశ్రమ స్పందన లభించింది.

## కథ
ఐదుగురు స్నేహితులు కలిసి ఒక షార్ట్ ఫిల్మ్ తియ్యాలనుకొని అడవిలో ఉన్న ఒక గెస్ట్ హౌస్ కి వెళ్తారు. అక్కడ వాళ్ళకు వింత వింత అనుభూతులు ఎదురవుతుంటాయి. దాంతో వాళ్ళు అక్కడి నుంచి వెళ్ళిపోదాం అనుకునే టైంలో బ్యాంక్ దొంగతనాలు చేసే సిక్క (జెడి చక్రవర్తి) అతని గ్యాంగ్ తో కలిసి ఈ ఐదుగురిని కిడ్నాప్ చేస్తాడు. ఆ కిడ్నాప్ జరిగిన రోజు నుంచి ఆ గ్యాంగ్ లో ఒక్కొక్కరూ చంపబడుతూ ఉంటారు. ఆ అడవిలో వాళ్ళని ఎవరు చంపుతున్నారు, ఎందుకు చంపుతున్నారు, చివరికి ఎవరన్నా బతికారా అన్నది మిగతా కథ.

## నటవర్గం
* జె.డి. చక్రవర్తి (దొంగ)
* నవీన
* రామ్ గోపాల్ వర్మ (నిర్మాత)
* జీవా
* ధన్‌రాజ్ (సినిమా కళాకారుడు)
* భూపాల్ (సినిమా కళాకారుడు)
* సిద్ధు జొన్నలగడ్డ (ఫిలిం మేకర్)
* నందు
* గాయత్రి గుప్తా

## సాంకేతికవర్గం
* రచన, దర్శకత్వం: రామ్ గోపాల్ వర్మ
* నిర్మాత: తుమ్మలపల్లి సత్యనారాయణ
* సంగీతం: సత్య కశ్యప్
* ఛాయాగ్రహణం: అంజి
* కూర్పు: నాగేంద్ర అడప
* నిర్మాణ సంస్థ: భీమవరం టాకీస్

## పాటలు
ఈ సినిమాకి సత్య కశ్యప్ సంగీతం అందించాడు. ఈ3 మ్యూజిక్ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:2014 తెలుగు సినిమాలు
వర్గం:తెలుగు భయానక సినిమాలు
వర్గం:జె.డి.చక్రవర్తి సినిమాలు
మృధుల భాస్కర్

**మృధుల భాస్కర్** (నవీన) దక్షిణ భారత చలనచిత్ర నటి. తెలుగు, తమిళ, కన్నడ చిత్రాలలో నటించింది.

## జీవిత విషయాలు
మృధుల భాస్కర్ 1992, డిసెంబరు 6న ఎస్.ఎల్. భాస్కర్, శీలా భాస్కర్ దంపతులకు కర్ణాటకలోని బెంగళూరులో జన్మించింది. బెంగళూరులోని సిఎంఆర్ నేషనల్ పబ్లిక్ స్కూల్ లో పాఠశాల విద్యను, క్రిస్ట్ జూనియర్, సిఎంఆర్ విశ్వవిద్యాలయం నుండి న్యాయవిద్యని పూర్తిచేసింది.

## సినిమారంగం
2014లో అరివజగన్ వెంకటచలం దర్శకత్వం వహించిన *వల్లినమ్*, రామ్ గోపాల్ వర్మ దర్శకత్వం వహించిన ఐస్ క్రీమ్ 2 చిత్రాలలోని నటనతో గుర్తింపు పొందింది. *మారుమునై*, *తిలగర్* అనే తమిళ సినిమాల్లో కూడా నటించింది. వెంకట్ భరద్వాజ్ దర్శకత్వం వహించిన *బాబ్లుషా* చిత్రంతో కన్నడ చిత్ర పరిశ్రమలోకి అడుగుపెట్టింది. నృత్య మోక్ష్ స్కూల్ ఆఫ్ డాన్స్ సంస్థను స్థాపించి భరతనాట్యం శిక్షణ ఇస్తోంది.

## నటించిన సినిమాలు

## మూలాలు

## ఇతర లంకెలు
* 

వర్గం:1992 జననాలు
వర్గం:బెంగళూరు సినిమా నటీమణులు
వర్గం:కర్ణాటక మహిళలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:జీవిస్తున్న ప్రజలు
ఆనంద చక్రపాణి

**ఆనంద చక్రపాణి** (Ananda Chakrapani) తెలుగు సినిమా నటుడు. 2019లో వచ్చిన మల్లేశం సినిమాలోని హీరో తండ్రి నరసింహులు పాత్రతో గుర్తింపు పొందాడు. దాదాపు 45పైగా సినిమాలలో ప్రధాన పాత్రలలో నటించాడు.

## జీవిత విషయాలు
ఆనంద చక్రపాణి, ఆగస్టు 18న ఆనందపు పుల్లయ్య, మల్లమ్మ దంపతులకు తెలంగాణ రాష్ట్రం, నల్గొండ జిల్లా, కనగల్ మండలం, గడ్డంవారి యడవల్లి గ్రామంలో చేనేత కుటుంబంలో జన్మించాడు. తరువాత ఇతని కుటుంబం మిర్యాలగూడ సమీపంలోని దామెరచర్ల మండలం, కొండ్రపోలు గ్రామానికి వలస వచ్చింది. అక్కడ చక్రపాణి తండ్రి ఆర్ఎంపి డాక్టర్‌గా పనిచేశాడు. చక్రపాణి పాఠశాలలో చదువుకుంటూనే మిర్యాలగూడలోని తన మేనమామ ప్రింటింగ్ ప్రెస్‌లో నెలకు 30 రూపాయల జీతానికి పనిచేశాడు. పదవ తరగతి పూర్తిచేసి హైదరాబాదు వచ్చి శివంరోడ్డులోని ఒక ప్రింటింగ్ ప్రెస్‌లో అడ్వర్టైజింగ్ ఏజెన్సీలలో విజువలైజర్, కాపీ రైటర్‌గా పనిచేశాడు. తను కూడా అప్పుడప్పుడు కవిత్వం రాసేవాడు, జర్నలిస్టుగా కూడా పనిచేశాడు.

ఆనంద చక్రపాణికి, టి.కె. శైలజతో పెళ్ళి జరిగింది. వీరికి ఇద్దరు అమ్మాయిలు (నూతన ఆనంద, కీర్తన శ్రీ ఆనంద)

## సినిమారంగం
1988లో సినీ దర్శకుడు బి.నరసింగరావు తెలంగాణ నేపథ్యంలో దాసి సినిమాను రూపొందిస్తున్నాడు. సీనియర్ పాత్రికేయడుడు, కవి దేవిప్రియ ఆ సినిమాకు స్క్రీన్ ప్లే రాస్తున్నాడు. చక్రపాణికి నటనపై ఉన్న ఇష్టాన్ని గమనించిన దేవిప్రియ, దర్శకుడు నరసింగరావుకు పరిచయం చేశాడు. అలా దేవిప్రియ సిఫారసుతో చక్రపాణికి దాసి సినిమాలో నటించే అవకాశం వచ్చింది. ఆ తరువాత 1992లో చిటికెల పందిరి సినిమాలో హీరోగా నటించాడు. కొంతకాలం దర్శకత్వశాఖలో, రచయితగా పనిచేశాడు.

2013లో తన స్వస్థలమైన నల్గొండలో నివసించే ప్రజలపై ఫ్లోరోసిస్ ప్రభావం గురించి *వెయిటింగ్ ఫర్ డెత్* అనే డాక్యుమెంటరీకి దర్శకత్వం వహించాడు. మల్లేశం సినిమాలోని తండ్రిపాత్రకోసం నటుడిని వెతుకుతున్న సమయంలో ఆ సినిమా ప్రొడక్షన్ డిజైనర్, చిత్రకారుడు లక్ష్మణ్ ఏలె, చక్రపాణి పేరును దర్శకుడు రాజ్ రాచకొండకు సూచించాడు. అలా ఆడిషన్‌లో ఎంపికైన చక్రపాణికి మల్లేశం సినిమాలో నటించే అవకాశం వచ్చింది. దాసి సినిమా విడుదలైన 25 సంవత్సరాల తరువాత మళ్ళీ మల్లేశం (2019) సినిమాలో చింతకింది మల్లేశం తండ్రి పాత్రలో నటించి, మంచి గుర్తింపు ప్రశంసలతోపాటు మరిన్ని సినిమాల్లో నటించే అవకాశాలు అందుకున్నాడు.

మల్లేశం సినిమా తరువాత వరల్డ్ ఫేమస్ లవర్ సినిమాలో హీరో తండ్రిగా, ఇంద్రగంటి మోహనకృష్ణ దర్శకత్వంలో *వి*, వేణు ఊడుగుల దర్శకత్వంలో *[[విరాట పర్వం (సినిమా)|విరాట పర్వం]]*, శేఖర్ కమ్ముల దర్శకత్వంలో *[[లవ్ స్టోరీ (2021 సినిమా)|లవ్ స్టోరి]]*, సతీష్ పరమవేద దర్శకత్వంలో*[[ఊరికి ఉత్తరాన]]* వంటి సినిమాలతోపాటు మరికొన్ని సినిమాలలో ప్రధాన పాత్రలో నటించాడు.

## నటించిన సినిమాలు

వర్గం:నల్గొండ జిల్లా వ్యక్తులు
వర్గం:తెలుగు సినిమా నటులు
వర్గం:తెలంగాణ కళాకారులు
వర్గం:జీవిస్తున్న ప్రజలు

### టెలివిజన్

## మూలాలు
అబుదాబి

అబు దాబి యునైటెడ్ అరబ్ ఎమిరేట్స్ (యు.ఏ.ఇ) రాజధాని, దుబాయ్ తరువాత జనాభాలో రెండవ అత్యధిక నగరం. ఈ నగరం సెంట్రల్ వెస్ట్ కోస్ట్‌కు దూరంగా పెర్షియన్ గల్ఫ్‌లోని ఒక ద్వీపంలో ఉంది. 

## భౌగోళిక
అబుదాబి నగరంలో ఎక్కువ భాగం ద్వీపంలోనే ఉంది, కాని దీనికి ప్రధాన భూభాగంలో అనేక సబర్బన్ జిల్లాలు ఉన్నాయి, ఉదాహరణకు, ఖలీఫా సిటీ ఎ, బి సి;  ఖలీఫా సిటీ అల్ రాహా బీచ్;  అల్ బాహియా ఎ, బి సి; అల్ షాహామా; అల్ రహ్బా; రెండు వంతెనల మధ్య; ఎఎల్ వాత్బా ముస్సాఫా రెసిడెన్షియల్. 

**అబూదాబీ  నగరం**  దక్షిణాన ఉంది తూర్పు వైపు అరేబియా ద్వీపకల్పం పరిసర, పెర్షియన్ గల్ఫ్ . ఇది 250 మీటర్ల కన్నా తక్కువ ద్వీపంలో ఉంది. ప్రధాన భూభాగం నుండి మక్కా వంతెనలచే ప్రధాన భూభాగంలో మూడవది, జహా హదీద్ రూపొందించిన షేక్ జాయెద్ వంతెన 2010 చివరలో ప్రారంభించబడింది. అబుదాబి ద్వీపం ఐదు లేన్ల మోటారువే వంతెన ద్వారా సాదియాట్ ద్వీపానికి అనుసంధానించబడి ఉంది. అల్-మఫ్రాక్ వంతెన నగరాన్ని రీమ్ ద్వీపంతో కలుపుతుంది. ఇది 2011 ప్రారంభంలో పూర్తయింది. ఇది బహుళ-పొర ఇంటర్‌చేంజ్ వంతెన ఇది 27 లేన్‌లను కలిగి ఉంది, ఇది గంటకు సుమారు 25,000 వాహనాలను తరలించడానికి వీలు కల్పిస్తుంది. ఈ ప్రాజెక్టులో మూడు ప్రధాన వంతెనలు ఉన్నాయి, అతిపెద్ద వాటిలో ఎనిమిది లేన్లు ఉన్నాయి, నాలుగు అబుదాబి నగరాన్ని విడిచిపెట్టి, నాలుగు వస్తున్నాయి. 

## వాతావరణం
అబుదాబిలో వేడి ఎడారి వాతావరణం ఉంటుంది కొప్పెన్ వాతావరణ వర్గీకరణ. జూన్ నుండి సెప్టెంబర్ వరకు సాధారణంగా  పగటిపూట చాలా వేడిగా రాత్రిపూట విపరీతమైన చలిగా ఉంటుంది, గరిష్ట ఉష్ణోగ్రతలు సగటు 41°C కంటే ఎక్కువగా ఉంటాయి. ఈ సమయంలో, ఇసుక తుఫానులు అడపాదడపా సంభవిస్తాయి, కొన్ని సందర్భాల్లో కొన్ని మీటర్ల 40 మీటర్ల ఆపై ఎత్తయిన ఇసుక దిబ్బలు ఏర్పడతాయి, మరికొన్ని చోట్ల 20, 30 మీటర్ల లోతైన గోతులు ఏర్పడతాయి. 

## చమురు ఆవిష్కరణలు
ముత్యాల వ్యాపారం క్షీణించడంతో, 1930 ల మధ్య నుండి చివరి వరకు, ఈ ప్రాంతం చమురు అవకాశాలపై ఆసక్తి పెరిగింది. 5 జనవరి 1936 న, ఇరాక్ పెట్రోలియం కంపెనీ అసోసియేట్ సంస్థ పెట్రోలియం డెవలప్మెంట్ ట్రూషియల్ కోస్ట్ లిమిటెడ్ (పిడిటిసి) చమురు కోసం అన్వేషించడానికి పాలకుడు షేక్ షాఖ్బూత్ బిన్ సుల్తాన్ అల్ నహ్యాన్ తో రాయితీ ఒప్పందం కుదుర్చుకుంది. దీని తరువాత జనవరి 1939 లో డెబ్బై ఐదు సంవత్సరాల రాయితీ సంతకం చేయబడింది. ఏదేమైనా, ఎడారి భూభాగం కారణంగా, లోతట్టు అన్వేషణ ఇబ్బందులతో నిండి ఉంది. 1953 లో, బిపి అన్వేషణ విభాగమైన డి'ఆర్సీ ఎక్స్ప్లోరేషన్ కంపెనీ అనే మెరైన్ డ్రిల్లింగ్ ప్లాట్‌ఫామ్ ఉపయోగించి, ఉమ్ షైఫ్ ఫీల్డ్‌లో 2,669 మీటర్ల  లోతులో చమురు నిలువలు లభించాయి. దీని తరువాత 1959 లో పిడిటిసి సముద్ర తీరంలో చమురు నిలువలు లభించాయి..  

## మూలాలు

వర్గం:ప్రపంచ నగరాలు
రామరాజీయము

**రామరాజీయము** లేదా **నరపతి విజయము** ఒక తెలుగు కావ్యము. దీనిని అందుగుల వెంకయ్య రచించారు. ఈనరపతివిజయము కవిత్వముకంటే చరిత్రమును చెప్పుటయం దెక్కువ ప్రసిద్ధమైనది. ఇది ఏకాశ్వాసము. దీనికి Gustav Oppert సంపాదకునిగా వ్యవహరించి, ఆంగ్లంలో విపులమైన ముందుమాటను రచించారు. ఈ కావ్యం 1923 లో వావిళ్ల రామస్వామి శాస్త్రులు అండ్ సన్స్, మద్రాసు వారు తొలిసారిగా ముద్రించారు.

## కథాంశం
వెంకయ్య కృష్ణదేవరాయల యల్లు డయిన రామరాజు తమ్ముడగు తిరుమలదేవరాయని మనుమని మనుమడగు కోదండరామరాజు కాలములోనుండి యాతనిపేర రామరాజీయమను ఈగ్రంథమును జేసెను. ఈగ్రంథమునందు రామరాజు పూర్వులయిన నరపతులచరిత్రమును విశేషముగా రామరాజుయొక్క చరిత్రమును జెప్పబడియున్నది. రామరాజు 1568 వ సంవత్సరమున తాళికోట యుద్ధములో మహమ్మదీయులచేత జంపబడెను. తదనంతరము మూడుతరములు గడచిన తరువాత నీగ్రంథము రచియింపబడిన దగుటచేత, ఇది 1650 వ సంవత్సరప్రాంతమున రచియింపబడినట్టు చెప్పవచ్చును.

## కావ్యములోని కవిత్వ రీతిని దెలుపు పద్యములు
ఈనరపతివిజయము నందు కవిత్వముకూడ రసవంతముగా నున్నది. కవిత్వరీతిని దెలుపుటకై రామరాజీయములోని రెండు పద్యములను ఉదాహరించబడినవి.

ఉ. ఇమ్మహిసోమదేవమనుజేంద్రుప్రతాపము నిండి దిక్కులం
:బమ్మిన జూతపోతనవపల్లవబింబఫలారుణాంబుజా
:తమ్ము లటంచు గోకిలకదంబము కీరచయంబు చంచరీ
:కమ్ములు క్రమ్ముచుండు నొడికంబుగ భ్రాంతివహించి పల్మఱున్.

చ. అతివిభవంబునన్ దితిసుతాహితరాజు మహాపరాక్రమో
:న్నతి మృగరాజు సోయగమున న్నలరాజు సమస్తధర్మప
:ద్ధతి నలధర్మరాజు పటుధైర్యమునన్ గిరిరాజు వాక్ప్రశ
:స్తత ఫణిరాజు నిర్దళితశాత్రవరా జగుబుక్క రాజిలన్.


## మూలాలు

వర్గం:తెలుగు కావ్యములు
వర్గం:1923 పుస్తకాలు
వర్గం:తెలుగు పుస్తకాలు
వర్గం:విజయనగర సామ్రాజ్యం
ఆటాడుకుందాం రా

***ఆటాడుకుందాం రా*** 2016, ఆగస్టు 19న విడుదలైన తెలుగు చలనచిత్రం. జి. నాగేశ్వరరెడ్డి దర్శకత్వం వహించిన ఈ చిత్రంలో సుశాంత్, సోనమ్ బజ్వా ప్రధాన పాత్రల్లో నటించారు.

## కథ
విజయరామ్ (మురళి శర్మ), ఆనంద్ ప్రసాద్ (ఆనంద్)  ఎంతో స్నేహంగా ఉంటారు. ఆనంద్ సలహాల వల్ల విజయరామ్ కు వ్యాపారాల్లో లాభం వచ్చి కోట్లు సంపాదిస్తాడు. అదిచూసి సహించక విజయరామ్‌ శత్రువు శాంతారామ్ మోసం చేస్తాడు. కొన్ని అనుకోని పరిస్థితుల్లో ఆ మోసం ఆనంద్‌పై పడుతుంది. దీంతో విజయరామ్, ఆనంద్ ఇద్దరూ విడిపోతారు. ఇరవై సంవత్సరాల తర్వాత కూడా కష్టాల్లో ఉన్న విజయరామ్ కుటుంబాన్ని శాంతారామ్ ఏదోరకంగా హింసిస్తూనే ఉంటాడు.

ఈ సమయంలోనే విజయరామ్‌కి అల్లుడైన కార్తీక్ (సుశాంత్) అమెరికా నుంచి ఓ పనిమీద ఇండియా వస్తాడు. విజయరామ్‌కి అతడి చెల్లెలన్నా, ఆ కుటుంబం అన్నా నచ్చదు. అలాంటి మనిషికి కార్తీక్ ఎలా దగ్గరయ్యాడు? కష్టాల్లో ఉన్న ఆ కుటుంబాన్ని ఎలా ఆదుకున్నాడూ? అతడు నిజంగానే విజయరామ్‌కి మేనల్లుడా? కేవలం మేనల్లుడిగా నటించడానికి వచ్చాడా? ఆనంద్ ప్రసాద్ ఏమైపోయాడూ? ఈ కథలో సుశాంత్ ప్రియురాలు శృతి (సోనమ్ భజ్వా) ఎవరూ? ఇలాంటి ప్రశ్నలకు సమాధానమే సినిమా.

## నటవర్గం

* కార్తీక్ గా సుశాంత్
* శృతిగా సోనమ్ బజ్వా
* ఆనంద్ రామ్ గా ఆనంద్
* విజయ్ రావుగా మురళీ శర్మ
* పోసాని కృష్ణ మురళి
* గిరిజా రావుగా బ్రహ్మానందం
* పృథ్వీరాజ్
* వెన్నెల కిషోర్
* సుధ
* రమాప్రభ
* రజిత
* ఝాన్సీ
* రఘుబాబు
* సోనమ్ బజ్వా

; అతిథి పాత్రలు
* నాగ చైతన్య
* "ఆటాడుకుందాం రా" పాటలో అఖిల్ అక్కినేని

## సాంకేతికవర్గం
* దర్శకత్వం: జి. నాగేశ్వరరెడ్డి
* నిర్మాత: నాగ సుశీల, చింతలపూడి శ్రీనివాసరావు
* చిత్రానువాదం: శ్రీధర్ సీపన
* సంగీతం: అనూప్ రూబెన్స్
* ఛాయాగ్రహణం: దాశరథి సీవేంద్ర
* కూర్పు: గౌతంరాజు
* నిర్మాణ సంస్థ: శ్రీనాగ్ ప్రొడక్షన్

## పాటలు
దేవదాసు సినిమాలోని "పల్లెకు పోదాం" అనేపాట ఈ చిత్రంకోసం మళ్ళీ *వాడుకున్నారు*.

# రౌండ్ అండ్ రౌడ్ - రచన: కృష్ణ చైతన్య; గానం: అనురాగ్ కులకర్ణి - 04:18
# జూమెగా - రచన: శ్రీజో; గానం: నరేష్ అయ్యర్, అనంది జోషి - 04:11
# ఆటాడుకుందాం రా - రచన: భాస్కరభట్ల రవికుమార్; గానం: సాహితి చాగంటి, అనురాగ్ కులకర్ణి - 03:54
# థీమ్ (టైం మిషన్) - 01:22

## విడుదల
టైమ్స్ ఆఫ్ ఇండియా పత్రిక'' "సెలబ్రిటీల పేర్లను వాణిజ్యం పరంగా ఉపయోగించుకువడానికి ఈ చిత్రం మంచి ఉదాహరణ" అని పేర్కొంది. "ఈ టైం మిషన్ లోకి అడుగుపెట్టడానికి బదులుగా అక్కినేని నాగేశ్వరరావు లేదా నాగార్జున నటించిన పాత సినిమాలను చూడండి" అని ది హిందూ పత్రికలో రాశారు.

## మూలాలు

## ఇతర లంకెలు
*

వర్గం:2016 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:పోసాని కృష్ణ మురళి సినిమాలు
వర్గం:బ్రహ్మానందం నటించిన సినిమాలు
వర్గం:రమాప్రభ నటించిన సినిమాలు
వర్గం:రఘుబాబు నటించిన సినిమాలు
వర్గం:అక్కినేని నాగచైతన్య నటించిన సినిమాలు
వర్గం:సుధ నటించిన సినిమాలు
మెగాజాపిక్స్ (Megajapyx)

***మెగాజాపైక్స్***, జాపిగిడే (Japygidae) కుటుంబంలో డిప్లురాన్స్(diplurans) ప్రజాతికి చెందింది   . 

## జాతులు

* మెగాజాపైక్స్ అహారనీ (వెర్హోఫ్, 1923)
* మెగాజాపైక్స్ గిగాస్ (బ్రాయర్, 1869)
* మెగాజాపైక్స్ లగోయి (సిల్వెస్త్రి, 1931)
* మెగాజాపైక్స్ రోడియానస్ సిల్వెస్త్రి, 1933
* మెగాజాపైక్స్ సోలెరి (సిల్వెస్త్రి, 1931)

## ప్రస్తావనలు

వర్గం:డిపురా
వర్గం:Diplura
నీటి శుద్ధీకరణ

నీటి శుద్దీకరణ అనేది అవాంఛనీయ రసాయనాలు, జీవ కలుషితాలు, వదిలివేయబడిన ఘనపదార్థాలు, వాయువులను నీటి నుండి తొలగించే ప్రక్రియ. నిర్దిష్ట ప్రయోజనాల కోసం నీటి సుద్దత‌ను ఉత్పత్తి చేయడమే లక్ష్యం. మానవ వినియోగం (త్రాగునీరు) కోసం చాలా నీరు శుద్ధి చేయబడి, క్రిమిసంహారకమవుతుంది, అయితే వైద్య, ఔషధ, రసాయన, పారిశ్రామిక అనువర్తనాలతో సహా పలు ఇతర ప్రయోజనాల కోసం కూడా నీటి శుద్దీకరణ జరుగుతుంది. ఉపయోగించిన పద్ధతుల్లో వడపోత, అవక్షేపం, స్వేదనం వంటి భౌతిక ప్రక్రియలు ఉన్నాయి, నెమ్మదిగా ఇసుక వడియగట్టు సాధనము లేదా జీవశాస్త్రపరంగా చురుకైన కార్బన్ వంటి జీవ ప్రక్రియలు; ఫ్లోక్యులేషన్, క్లోరినేషన్ వంటి రసాయన ప్రక్రియలు;, అతినీలలోహిత కాంతి వంటి విద్యుదయస్కాంత వికిరణం వాడకం వంటివి వినియోగిస్తున్నాము.

నీటి శుద్దీకరణ ద్వారా సస్పెండ్ చేయబడిన కణాలు, పరాన్నజీవులు, బ్యాక్టీరియా, ఆల్గే, వైరస్లు, శిలీంధ్రాలతో సహా రేణువుల సాంద్రతను తగ్గిస్తుంది, అలాగే కరిగిన, రేణువుల పదార్థాల శ్రేణి యొక్క సాంద్రతను తగ్గిస్తుంది. 

తాగునీటి నాణ్యతకు ప్రమాణాలు సాధారణంగా ప్రభుత్వాలు లేదా అంతర్జాతీయ ప్రమాణాల ద్వారా నిర్ణయించబడతాయి. ఈ ప్రమాణాలు సాధారణంగా నీటి యొక్క ఉద్దేశించిన వాడకాన్ని బట్టి కలుషితాల కనిష్ట, గరిష్ట సాంద్రతలను కలిగి ఉంటాయి.

2007 ప్రపంచ ఆరోగ్య సంస్థ (డబ్ల్యూహెచ్‌ఓ) నివేదిక ప్రకారం, 1.1 బిలియన్ మందికి మెరుగైన తాగునీటి సరఫరా అందుబాటులో లేదు; డయేరియా వ్యాధి యొక్క 4 బిలియన్ వార్షిక కేసులలో 88% అసురక్షిత నీరు, సరిపోని పారిశుధ్యం, పరిశుభ్రత కారణంగా ఉన్నాయి, అయితే ప్రతి సంవత్సరం 1.8 మిలియన్ల మంది విరేచన వ్యాధితో మరణిస్తున్నారు. డబ్ల్యూహెచ్‌ఓ అంచనా ప్రకారం, ఈ అతిసార వ్యాధి కేసులలో 94% సురక్షితమైన నీటితో సహా పర్యావరణానికి చేసిన మార్పుల ద్వారా నివారించబడతాయి. ఇంట్లో నీటిని శుద్ధి చేయడానికి, క్లోరినేషన్, ఫిల్టర్లు, సౌర క్రిమిసంహారక వంటి సాధారణ పద్ధతులు, దానిని సురక్షితమైన కంటైనర్లలో నిల్వ చేయడం ద్వారా ప్రతి సంవత్సరం భారీ సంఖ్యలో ప్రాణాలను కాపాడవచ్చు. అభివృద్ధి చెందుతున్న దేశాలలో నీటి ద్వారా వచ్చే వ్యాధుల మరణాలను తగ్గించడం ప్రజారోగ్య లక్ష్యం.

### నీటి వనరులు రకాలు

## మూలాలు
క్వాల్కమ్

alt=Qualcomm Headquaters, La Jolla, California|thumb|'''క్వాల్కమ్''' కేంద్ర కార్యాలయం, కాలిఫోర్నయా|440x440px
**క్వాల్కమ్** (ఆంగ్లం: **qualcomm**) కాలిఫోర్నియాలోని శాన్ డియాగోలో ప్రధాన కార్యాలయం కలిగిన ఒక అమెరికన్ పబ్లిక్ బహుళజాతి సంస్థ. ఇది మేధో సంపత్తి, సెమీకండక్టర్స్, సాఫ్ట్‌వేర్ వైర్‌లెస్ టెక్నాలజీకి సంబంధించిన సేవలను సృష్టిస్తుంది. ఇది CDMA2000, TD-SCDMA WCDMA మొబైల్ కమ్యూనికేషన్ ప్రమాణాలకు కీలకమైన పేటెంట్లను కలిగి ఉంది. ఇది వాహనాలు, గడియారాలు, ల్యాప్‌టాప్‌లు, వై-ఫై, స్మార్ట్‌ఫోన్‌లు ఇతర పరికరాల కోసం సెమీకండక్టర్ భాగాలు లేదా సాఫ్ట్‌వేర్‌ను అభివృద్ధి చేసింది. 

## క్వాల్కమ్ చరిత్ర
* క్వాల్కమ్ను 1985 లో ఇర్విన్ ఎం. జాకబ్స్, మరో ఆరుగురు సహ వ్యవస్థాపకులు కలిసి స్థాపించారు.

* ఈ సంస్థకు "క్వాలిటీ కమ్యూనికేషన్స్" కోసం క్వాల్కమ్ అని పేరు పెట్టారు. ఇది కాంట్రాక్ట్ రీసెర్చ్ అండ్ డెవలప్‌మెంట్ సెంటర్‌గా ప్రారంభమైంది ఎక్కువగా ప్రభుత్వ రక్షణ ప్రాజెక్టుల కోసం.

**క్వాల్‌కామ్‌లో ఇటీవలి పరిణామాలు**

* 2016 లో, క్వాల్కమ్ తన మొదటి బీటా ప్రాసెసర్ చిప్‌ను "సర్వర్ డెవలప్‌మెంట్ ప్లాట్‌ఫామ్" అని పిలిచే సర్వర్‌లు పిసిల కోసం అభివృద్ధి చేసింది పరీక్ష కోసం నమూనాలను పంపింది.

* జనవరి 2017 లో, రెండవ తరం డేటా సెంటర్ సెంట్రిక్ 2400 అనే పిసి సర్వర్ చిప్ విడుదలైంది. క్వాల్‌కామ్‌కు ఈ విడుదల చారిత్రాత్మకమైనదని పిసి మ్యాగజైన్ తెలిపింది, ఎందుకంటే ఇది కంపెనీకి కొత్త మార్కెట్ విభాగం.

* 2017 లో, క్వాల్కమ్ 3 డి కెమెరాల కోసం ఎంబెడెడ్ టెక్నాలజీని ప్రవేశపెట్టింది, ఇది రియాలిటీ అనువర్తనాలను పెంచింది. క్వాల్‌కామ్ 2017 నాటికి ల్యాప్‌టాప్ ప్రాసెసర్‌లను ఇతర భాగాలను అభివృద్ధి చేస్తోంది ప్రదర్శిస్తోంది.

* క్వాల్‌కామ్ స్నాప్‌డ్రాగన్ సిస్టమ్-ఆన్-చిప్స్ గోబీ మోడెమ్‌లు  స్వీయ-డ్రైవింగ్ కార్లు ఆధునిక ఇన్-కార్ కంప్యూటర్ల కోసం ఇతర సాఫ్ట్‌వేర్ లేదా సెమీకండక్టర్ ఉత్పత్తులను పరిచయం చేయడం ప్రారంభించింది.
**క్వాల్కమ్ స్నాప్‌డ్రాగన్**

* క్వాల్‌కామ్ టెక్నాలజీస్ ఇంక్ రూపొందించిన విక్రయించే మొబైల్ పరికరాల కోసం చిప్ (SoC) సెమీకండక్టర్ ఉత్పత్తులపై సిస్టమ్ సూట్ స్నాప్‌డ్రాగన్. స్నాప్‌డ్రాగన్ సెంట్రల్ ప్రాసెసింగ్ యూనిట్ (CPU) ARM RISC ని ఉపయోగిస్తుంది.

* క్వాల్కమ్ తరచుగా స్నాప్‌డ్రాగన్‌ను "మొబైల్ ప్లాట్‌ఫాం" గా సూచిస్తుంది (ఉదా., స్నాప్‌డ్రాగన్ 865 5 జి మొబైల్ ప్లాట్‌ఫాం). ఆండ్రాయిడ్, విండోస్ ఫోన్ నెట్‌బుక్‌లతో సహా వివిధ వ్యవస్థల పరికరాల్లో స్నాప్‌డ్రాగన్ సెమీకండక్టర్స్ పొందుపరచబడ్డాయి. ప్రాసెసర్లతో పాటు, స్నాప్‌డ్రాగన్ లైన్‌లో మోడెములు, వై-ఫై చిప్స్ మొబైల్ ఛార్జింగ్ ఉత్పత్తులు ఉన్నాయి.

* 2018 నాటికి, ఆసుస్, హెచ్‌పి లెనోవా విండోస్ 10 ను "ఆల్వేస్ కనెక్టెడ్ పిసిలు" పేరుతో నడుపుతున్న స్నాప్‌డ్రాగన్ ఆధారిత సిపియులతో ల్యాప్‌టాప్‌లను అమ్మడం ప్రారంభించాయి, ఇది క్వాల్‌కామ్ ఎఆర్ఎమ్ ఆర్కిటెక్చర్ కోసం పిసి మార్కెట్‌లోకి ప్రవేశించినట్లు సూచిస్తుంది.



దస్త్రం:Qualcomm QCP-2700 phone.png|alt=Qualcomm - Telephone|క్వాల్కమ్, టెలీఫోన్
దస్త్రం:Qualcomm.jpg|alt=Logo - Qualcomm|క్వాల్కమ్ లోగె
దస్త్రం:Nexus 4 - mainboard - Qualcomm MDM9215M-5187.jpg|alt=Nexus 4 - mainboard - Qualcomm|క్వాల్కమ్ - మెయన్ బోర్డు
దస్త్రం:CES 2012 - Qualcomm (6791590940).jpg|alt=Qualcomm Stall|క్వాల్కమ్


## మూలాలు

వర్గం:సాఫ్టువేరు సంస్థలు
వర్గం:అంతర్జాతీయ వ్యాపార సంస్థలు
వర్గం:మొబైల్ ఫోన్ తయారీదారులు
వర్గం:సాంకేతిక సంస్థలు
వర్గం:బహుళజాతి కంపెనీలు
భారత క్రికెట్ కంట్రోల్ బోర్డ్

**బోర్డ్ ఆఫ్ కంట్రోల్ ఫర్ క్రికెట్ ఇన్ ఇండియా** (**బిసిసిఐ**) భారతదేశంలో క్రికెట్ కోసం స్థాపించబడిన పాలకమండలి. 1928 డిసెంబరులో తమిళనాడు సొసైటీల రిజిస్ట్రేషన్ చట్టం కింద రిజిస్టర్ చేయబడి ఈ సొసైటీ బోర్డు ఏర్పడింది. ఇది రాష్ట్ర క్రికెట్ సంఘాల కన్సార్టియం. రాష్ట్ర సంఘాలు తమ ప్రతినిధులను ఎన్నుకుంటాయి, వారు బిసిసిఐ చీఫ్‌ను ఎన్నుకుంటారు. దీని ప్రధాన కార్యాలయం ముంబైలోని వాంఖెడే స్టేడియంలో ఉంది . గ్రాంట్ గోవన్ దాని మొదటి అధ్యక్షుడు, ఆంథోనీ డి మెల్లో దాని మొదటి కార్యదర్శి.

### దేశీయ క్రికెట్
ఈ కింది దేశీయ క్రికెట్ పోటీలను బిసిసిఐ నిర్వహిస్తుంది:

#### పురుషుల దేశీయ క్రికెట్

* కూచ్ బెహర్ ట్రోఫీ
* ఇరానీ కప్
* దేయోధర్ ట్రోఫీ
* దులీప్ ట్రోఫీ
* ఇండియన్ ప్రీమియర్ లీగ్ (ఐపిల్)
* రంజీ ట్రోఫీ
* సయ్యద్ ముష్తాక్ అలీ ట్రోఫీ
* విజయ్ హజారే ట్రోఫీ
* వినూ మన్కడ్ ట్రోఫీ
* బిసిసిఐ కార్పొరేట్ ట్రోఫీ

#### మహిళల దేశీయ క్రికెట్

* సీనియర్ మహిళల ఛాలెంజర్ ట్రోఫీ
* సీనియర్ మహిళల వన్ డే లీగ్
* సీనియర్ మహిళల టీ20 ఛాలెంజర్ ట్రోఫీ
* సీనియర్ మహిళల టీ20 లీగ్
* మహిళల టి 20 ఛాలెంజ్ (మహిళల ఐపిల్ )

### మొత్తం వార్షిక ఆదాయం
2019-2020 ఆర్థిక సంవత్సరంలో, బిసిసిఐ మొత్తం వార్షిక ఆదాయం 3730 కోట్ల రూపాయలు (US $ 535 మిలియన్లు), ఇందులో ఐపిఎల్ నుండి 2500 కోట్ల రూపాయలు (US $ 345 మిలియన్లు) కాగ, ఇతర దేశాలతో ద్వైపాక్షిక క్రికెట్ నుండి 950 కోట్లు (US $ 139 మిలియన్లు), ఐసిసి ఆదాయం నుండి భారత దేశానికి 380 కోట్లు ( US $ 51 మిలియన్లు సంవత్సరానికి లేదా 8 సంవత్సరాలకు మొత్తం US $ 405 మిలియన్లు).

#### ఐసిసి ఆదాయ వాటా
2020 లో, ప్రస్తుత ఎనిమిదేళ్ల ఫ్యూచర్ టూర్స్ ప్రోగ్రాం (ఎఫ్‌టిపి) ప్రకారం, ఐసిసి నుండి మొత్తం 405 మిలియన్ డాలర్లు భారతదేశం అందుకుంటుంది. అయితే క్రికెట్ ఆస్ట్రేలియా, క్రికెట్ దక్షిణాఫ్రికా, పాకిస్తాన్ క్రికెట్ బోర్డ్, న్యూజిలాండ్ క్రికెట్, శ్రీలంక క్రికెట్, క్రికెట్ వెస్టిండీస్, బంగ్లాదేశ్ క్రికెట్ బోర్డు ప్రతి ఒక్కరు US $ 128 మిలియన్లు అందుకుంటున్నాయి.

#### మీడియా హక్కులు
2018 నుండి 2022 వరకు ఐపిఎల్‌ గ్లోబల్ మీడియా హక్కులను స్టార్ ఇండియాకు, 16,347.5 కోట్లకు (US $ 2.3 బిలియన్) ప్రదానం చేసారు.

2010 లో, రాబోయే 5 సంవత్సరాలలో 25 తటస్థ వేదిక వన్డే మ్యాచ్‌లకు మీడియా హక్కులను జీ టెలిఫిలింస్‌కు 219.16 మిలియన్లకు ఇవ్వబడ్డాయి.

#### స్పాన్సర్షిప్ హక్కులు
2016 నుండి 2020 వరకు, 5 సంవత్సరాల అధికారిక కిట్ స్పాన్సర్‌షిప్ హక్కులను నైక్‌ సంస్థకు 370 కోట్ల రూపాయల తో (US $ 52 మిలియన్లు) ప్రదానం చేశారు. 2019 లో, బైజు 1,079 కోట్ల (US $ 150 మిలియన్) వ్యయంతో నాలుగు సంవత్సరాల కాలానికి అధికారిక భారత క్రికెట్ జట్టు స్పాన్సర్‌గా మారింది. బిసిసిఐ ఈ స్పాన్సర్‌షిప్ ఒప్పందం ప్రకారం ప్రతి హోమ్ మ్యాచ్‌కు 60 కోట్ల రూపాయల (US $ 8 మిలియన్ కంటే తక్కువ) ఆదాయం పొందుతుంది.

ఆగస్టు 18న డ్రీమ్11 ఇండియన్ ప్రీమియర్ లీగ్-2020 టైటిల్ స్పాన్సర్‌షిప్ హక్కులను 222 కోట్ల రూపాయలకు గెలుచుకుంది.

## ఇవి కూడా చూడండి

* ఇండియన్ ప్రీమియర్ లీగ్
* లోధా కమిటీ నివేదిక

## మూలాలు

## వెలుపలి లంకెలు

వర్గం:సంస్థలు
వర్గం:భారత క్రికెట్ అంపైర్లు
వర్గం:క్రికెట్ పాలక సంస్థలు
సైబరాబాద్ మెట్రోపాలిటన్ పోలీసు

**సైబరాబాద్ మెట్రోపాలిటన్ పోలీస్** తెలంగాణ రాష్ట్రం, రంగారెడ్డి జిల్లా, గచ్చిబౌలిలో ఉన్న పోలీసు కమిషనరేట్. ఇది 2003లో హైదరాబాద్ సిటీ పోలీస్ కమిషనరేట్‌ను విభజించడం ద్వారా ఏర్పడింది.

## ఏర్పాటు
సైబరాబాద్ పోలీసును 2003 లో తెలంగాణ రాష్ట్ర పోలీసు విభాగం కింద స్థాపించారు. దీని అధికార పరిధి రంగారెడ్డి జిల్లాలోని సైబరాబాద్ ప్రాంతం వస్తుంది. దీని ప్రధాన కార్యాలయం గచ్చిబౌలిలో ఉంది.

సైబరాబాద్ పోలీస్ విభాగంలో మూడు కార్యాచరణ జోన్లున్నాయి. అవి మాదాపూర్, బాలానగర్, శంషాబాద్. మాదాపూర్ మండలంలో కూకట్ పల్లి, మియాపూర్, మాదాపూర్ డివిజన్లు, బాలానగర్ మండలంలో బషీరాబాద్, బాలానగర్ డివిజన్లు, శంషాబాద్ మండలంలో రాజేంద్ర నగర్, షాద్ నగర్, శంషాబాద్, చేవెళ్ల డివిజన్లు ఉన్నాయి. సైబరాబాద్ పోలీసులకు మాదాపూర్, బాలానగర్, శంషాబాద్‌లో మూడు జోన్‌లతో కూడిన ట్రాఫిక్ వింగ్ కూడా ఉంది.

## కమిషనర్లు
# సి.హెచ్‌. ద్వారకా తిరుమలరావు
# సీవీ ఆనంద్‌
#వి.నవీన్‌చంద్ 
# వీసీ సజ్జనార్‌ - 2018 మార్చి 13 - 2021 ఆగస్టు 25
# స్టీఫెన్ రవీంద్ర - 2021 ఆగస్టు 25 - ప్రస్తుతం

## జోనులు
### మాదాపూర్ జోను

* మాదాపూర్ 
* రాయదుర్గం 
* నార్సింగి 
* చందానగర్ 
* గచ్చిబౌలి 
* కూకట్‌పల్లి 
* కెపిహెచ్‌బి కాలనీ 
* మియాపూర్ 
* బాచుపల్లి 
* ఆర్.సి పురం 

### శంషాబాద్ జోను

* శంషాబాద్ ఏసిపి 
* శంషాబాద్ 
* రాజీవ్ గాంధీ అంతర్జాతీయ విమానాశ్రయం 
* రాజేంద్రనగర్ ఏసిపి 
* రాజేంద్రనగర్ 
* మైలార్‌దేవరంపల్లి 
* మొయినాబాద్‌ 
* చేవెళ్ళ ఎసిపి 
* చేవెళ్ళ 
* షాబాద్ 
* శంకర్‌పల్లి 
* షాద్‌నగర్ ఎసిపి 
* షాద్‌నగర్ 
* కొత్తూరు 
* కేశంపేట 
* కొండూర్గ్ 
* నందిగామ 
* చౌదరిగూడెం 
* అమన్‌గల్ 
* తలకొండపల్లి 
* కడ్తాల్ 

### బాలానగర్ జోను

* బాలానగర్ 
* సనత్‌నగర్ 
* జీడీమెట్ల 
* జగద్గిరిగుట్ట 
* పేట్ బషీరాబాద్ 
* మేడ్చల్ 
* శామీర్‌పేట 
* అల్వాల్ 
* దుండిగల్ 

## వివాదాలు
2019 హైదరాబాద్ గ్యాంగ్ రేప్ కేసులో నలుగురు నిందితులను ఎన్‌కౌంటర్‌లో హతమార్చడం సైబరాబాద్ పోలీసు అధికారులు ప్రణాళిక ప్రకారం చేసిన హత్య అని విచారణ కమిషన్ న్యాయమూర్తి వి. ఎస్. సిర్పుర్కర్ ప్రకటించారు. హేమాంగి శర్మ మోసం కేసులో సైబరాబాద్ పోలీసులు *నకిలీ సాక్షులు*, *నకిలీ అఫిడవిట్లు*, *నకిలీ పంచనామా* సహాయంతో తప్పుడు ఎఫ్‌ఐఆర్‌లు, తప్పుడు ఛార్జ్ షీట్‌లు నమోదు చేశారని ఒడిషా కవి తపన్ కుమార్ ప్రధాన్ సోషల్ మీడియాలో ఆరోపించాడు.

## ఇవి కూడా చూడండి
* హైదరాబాదు నగర పోలీసులు
* కరీంనగర్ పోలీస్ కమీషనరేట్
* నిజామాబాద్ పోలీస్
* రాచకొండ పోలీస్ కమీషనరేట్

## మూలాలు

## ఇతర లంకెలు
 సైబరాబాద్ మెట్రోపాలిటన్ పోలీస్ అధికారిక వెబ్సైటు 

వర్గం:తెలంగాణ ప్రభుత్వం
వర్గం:తెలంగాణ పోలీసు
నందిత శ్వేత

**నందిత శ్వేత** (శ్వేత శెట్టి) భారతీయ చలనచిత్ర నటి. తమిళ, తెలుగు చిత్రాలలో నటించింది. కన్నడ చిత్రం *నంద లవ్స్ నందిత* సినిమాతో శ్వేత తన నటనా జీవితాన్ని ప్రారంభించింది. తరువాత 2012లో తమిళంలో వచ్చిన *అట్టకతి* అనే కామెడీ చిత్రంలో నటించింది. 2016లో తెలుగులో వచ్చిన  *[[ఎక్కడికి పోతావు చిన్నవాడా]]* హర్రర్ కామెడీ చిత్రంతో తెలుగు సినిమారంగంలోకి అడుగుపెట్టింది.

## వ్యక్తిగత జీవితం
నందిత 1989, ఏప్రిల్ 30న కర్ణాటకలోని బెంగళూరులో జన్మించింది. తండ్రి వ్యాపారవేత్త, తల్లి గృహిణి. నందితకు ఇద్దరు తమ్ముళ్ళు ఉన్నారు. 

## సినిమా ప్రస్థానం
2006లో గ్రాడ్యుయేషన్ పూర్తిచేసిన తరువాత *ఉదయ మ్యూజిక్‌ ఛానల్* లో వీజేగా తన కెరీర్ ను ప్రారంభించింది. 2008న కన్నడ చిత్రం *నంద లవ్స్ నందిత* చిత్రంలో తన నటనా జీవితాన్ని ప్రారంభించింది. ఈ చిత్రంలో ఆమె పాత్రకు నందిత అని పేరు ఉండడంతో, ఆ పేరునే తన స్క్రీన్ పేరుగా పెట్టుకుంది. 2012లో పా. రంజిత్  దర్శకత్వం వహించిన తమిళ చిత్రం *అట్టకతి* లో తొలిసారిగా నటించింది. ఈ సినిమాలోని నటనకు ప్రశంసలు అందుకుంది. దురై సెంథిల్‌కుమార్ దర్శకత్వం వహించిన *ఎతిర్ నీచల్* చిత్రంలో అథ్లెట్‌గా నటించింది. *ఇదర్కుతనే ఆసైపట్టై బాలకుమార* అనే హాస్య చిత్రంలో విజయ్ సేతుపతి పక్కన చెన్నై అమ్మాయి కుముత పాత్రలో నటించింది. 

2014లో శ్వేత నటించిన *ముందాసుపట్టి*, *నలనుమ్ నంధినియుమ్*, *అయిందామ్ తలైమురాయి సిధా వైధియా సిగమని*, 2015 లో *ఉప్పు కరువాడు*, *పులి*, 2016లో *అంజల*, ఎక్కడికి పోతావు చిన్నవాడా అనే చిత్రాలు విడుదలయ్యాయి. తెలుగులో ఉత్తమ సహాయ నటిగా ఫిలింఫేర్ అవార్డును గెలుచుకుంది. 2017 డిసెంబరులో *ఉల్కుతు* చిత్రం విడుదలైంది. *కలకలప్పు 2లో* అతిథి పాత్రలో నటించింది. ఆ తరువాత *కాతిరుప్పోర్ పట్టియాల్*, *అసురవాధం*  రెండు తెలుగు సినిమాలు, *[[శ్రీనివాస కళ్యాణం (2018 సినిమా)|శ్రీనివాస కళ్యాణం]]*, *[[బ్లఫ్ మాస్టర్ (2018 సినిమా)|బ్లఫ్ మాస్టర్]]* విడుదలయ్యాయి.

## నటిగా

## సింగిల్స్

## డబ్బింగ్ ఆర్టిస్ట్ గా

thumb|200x200px| సిమా అవార్డులలో నటి నందిత శ్వేత. ఉత్తమ నటికి అవార్డు

## అవార్డులు

## మూలాలు

## ఇతర లింకులు

* 
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:1989 జననాలు
వర్గం:బెంగళూరు సినిమా నటీమణులు
వర్గం:కర్ణాటక మహిళలు
తెలంగాణ రాష్ట్ర ఎక్సైజ్ శాఖ

**తెలంగాణ రాష్ట్ర ఎక్సైజ్ శాఖ** తెలంగాణలో ఎక్సైజ్ సుంకంను చట్టపరంగా అమలుచేసే శాఖ. మద్యం, మాదకద్రవ్యాలు, సైకోట్రోపిక్స్‌లతోపాటు మద్యం, మాదకద్రవ్యాలను కలిగి ఉన్న మందులకు సంబంధించిన చట్టాలను ఈ శాఖ అమలు చేస్తుంది. 2014లో తెలంగాణ రాష్ట్రం ఏర్పడిన తరువాత తెలంగాణ రాష్ట్ర సమితి పార్టీకి చెందిన టి. పద్మారావు గౌడ్ మొదటిసారిగా ఈ శాఖ మంత్రిగా బాధ్యతలు స్వీకరించగా, ప్రస్తుతం వి. శ్రీనివాస్‌ గౌడ్‌ ఈ శాఖకు మంత్రిగా ఉన్నాడు.

## విధులు
శాఖ విధులు: 
* ఎక్సైజ్ శాఖ ఆదాయాన్ని పరిరక్షించి, నిబంధనల ప్రకారం చర్యలు తీసుకునేలా చూసుకోవడం. 
* అక్రమ మద్యం ఉత్పత్తి, దాని అక్రమ రవాణాను నిరోధించడం. 
* మాదక ద్రవ్యాల అక్రమ రవాణాను నిరోధించడం. 
* మద్యపానానికి వ్యతిరేకంగా ప్రచారం కలిగించడం. 
* ప్రతి సంవత్సరం రాష్ట్ర ప్రభుత్వం రూపొందించిన అబ్కారి విధానాన్ని అమలు చేయడం.

## ఆదాయం
రు. 30,000 కోట్లు ఆదాయం తెచ్చే ఈ ఎక్సైజ్ శాఖ తెలంగాణ రాష్ట్ర ప్రధాన ఆదాయ వనరులలో ఒకటి.

## మూలాలు

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
తెలంగాణ వైద్య విధాన పరిషత్తు

**తెలంగాణ వైద్య విధాన పరిషత్తు (టిజివివిపి) ** తెలంగాణ ప్రభుత్వ ఆరోగ్య, కుటుంబ సంక్షేమ శాఖ విభాగం.

## ఏర్పాటు
1986 చట్టం ద్వారా స్థాపించబడిన ఆంధ్రప్రదేశ్ వైద్య విధాన పరిషత్తు నుండి తెలంగాణ రాష్ట్ర ఏర్పాటు తరువాత 2014, జూన్ 2న వేరుచేయబడి ఈ తెలంగాణ వైద్య విధాన పరిషత్తు ఏర్పడింది.

## విధులు
30 నుండి 350 వరకు మంచాలు గల మధ్యస్థాయి ఆసుపత్రుల బాధ్యతను నిర్వర్తిస్తుంది. ఈ ఆసుపత్రులలోని వైద్యులు, ఇతర సిబ్బందిని తెలంగాణ వైద్య విధాన పరిషత్తు ఉద్యోగాల ద్వారా భర్తీ చేస్తుంది.

## కార్యకలాపాలు
తెలంగాణ వైద్య విధాన పరిషత్తు ఈ క్రింది అంశాలలో కార్యకలాపాలను నిర్వహిస్తుంది.

# ఆసుపత్రి భవనాల నిర్వహణ, పారిశుధ్యం
# ప్రధాన, చిన్న పరికరాల సదుపాయం, నిర్వహణ, పర్యవేక్షణ
# మందులు, వినియోగ వస్తువుల సదుపాయం
# ప్రమోషన్లు, సీనియారిటీ, బదిలీలు, పోస్టింగ్‌లు, శిక్షణలు, క్రమశిక్షణ చర్యలు మొదలైన అన్ని ఉద్యోగుల సేవా అంశాలు
# ఆసుపత్రుల పనితీరు సమీక్ష
# ఆర్థిక కేటాయింపు

## పరిధి
తెలంగాణలోని జిల్లా ఆసుపత్రులు, ఏరియా ఆసుపత్రులు కూడా తెలంగాణ వైద్య విధాన పరిషత్తు పరిధిలోకి వస్తాయి. రాష్ట్రవ్యాప్తంగా 103 ఏరియా ఆసుపత్రులు, 8 జిల్లాస్థాయి ఆసుపత్రులు, 233 ఆయుర్వేద, 260 యునాని ఆసుపత్రులు దీని పరిధిలో ఉన్నాయి.

## మూలాలు

## ఇతర లంకెలు
తెలంగాణ వైద్య విధాన పరిషత్తు అధికారిక వెబ్సైటు 

వర్గం:తెలంగాణ ప్రభుత్వ సంస్థలు
వర్గం:ఆరోగ్యం
వర్గం:తెలంగాణ ప్రభుత్వం
వర్గం:తెలంగాణ వైద్య కళాశాలలు
శిష్టా వేంకట సీతారామ శాస్త్రి

**ఎస్. వి. సీతారామశాస్త్రి** గా ప్రసిద్ధిచెందిన **శిష్టా వేంకట సీతారామ శాస్త్రి** వ్యవసాయరంగ ప్రముఖుడు. వీరి శాస్త్రపరిశోధనలకు గాను పద్మశ్రీ ని పొందారు.

వీరు గుంటూరు జిల్లాకు చెందినవారు. కటక్ లో పరిశోధకులుగా వృత్తిజీవితాన్ని ప్రారంభించి క్రొత్తఢిల్లీలోని భారతీయ వ్యవసాయ పరిశోధనా సంస్థలో ప్రొఫెసరుగా ఎదిగారు. తదనంతరం పూనాలోని వరి పరిశోధనా సంస్థలో పరిశోధకునిగా ప్రాజెక్టు కో-ఆర్డినెటర్ గా వరివంగడాలపై విశేషమైన కృషిచేశారు. వీరు నైజీరియా, ఎఫ్.ఎ.ఓ., మనీలా లలో పదవీ బాధ్యతలు నిర్వహించారు.

## అవార్డులు
* 1971 లో పద్మశ్రీ అవార్డు
* 1975 లో బోర్‌లోగ్ అవార్డు
* వెంకటరెడ్డి బహుమతి

## మూలాలు

వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
వర్గం:గుంటూరు జిల్లా వ్యక్తులు
వర్గం:వ్యవసాయ శాస్త్రవేత్తలు
వర్గం:తెలుగువారిలో శాస్త్రవేత్తలు